Imtella' Jannar 11, 2022 Raġel ta' 30 sena minn San Ġiljan ilbieraħ indarab gravi wara li ħabat bil-mutur f'San Ġwann. Il-Pulizija qalet li kienet infurmata bl-inċidedent fi Triq in-Naxxar għall-ħabta tat-tmienja ta' filgħaxija. Mill-ewwel stħarriġ irriżulta li seħħet ħabta bejn Kia Sportage, misjuqa minn Libjan ta' 35 sena residenti Tal-Pietà, u mutur Kymco, misjuq mill-vittma. Ir-raġel ingħata l-għajnuna minn tim mediku u ttieħed l-isptar b'ambulanza. L-investigazzjonijiet mill-Pulizija għadhom għaddejjin.